OzLabs/hebrew-wiki-articles huggingface dataset:
משה שמעון זיוויץ

הרב משה שמעון זיוויץ{{תמונה להחלפה}}
הרב משה שמעון זיוויץ (לעיתים: זיוויטץ; ה' בכסלו ה'תרט"ז, 15 בנובמבר 1855 – י"א באב ה'תרצ"ו, 30 ביולי 1936) היה רב ליטאי ואמריקאי, מחבר פורה ופרשן התלמוד הירושלמי.

==ביוגרפיה==
נולד בציטביאן שבפלך קובנה. למד תורה מאביו ולאחר מכן אצל הרבנים יצחק הורביץ (מכונה "לייזעוער", דיין בקלם) והרב שלמה הורביץ. בהמשך היה לתלמידו המובהק של רבי אליעזר גורדון, ממנו ומהרב יצחק אלחנן ספקטור נסמך לרבנות.

לאחר נישואיו לחיה אסתר, בשנת 1885, שימש כרב בעיירה פיקלן. אולם כעבור כחצי שנה, בשנת 1886, על פי הצעת הרב יצחק אלחנן, היגר לארצות הברית. לאחר שנתיים בבולטימור החל לכהן ברבנות קהילת "בני ישראל" בפיטסבורג, אז הצטרפו אליו בני משפחתו ששהו עד אז באירופה. מעבר לעבודת הרבנות בקהילתו ובקהילות נוספות בעירו, היה הרב זיויץ פעיל גם באגודת הרבנים דארצות הברית וקנדה. כמו כן הקים בעירו ישיבה שלאחר פטירתו נשאה את שמו.

בניו מאשתו הראשונה נפטרו מן העולם על פניו. גם אשתו הראשונה נפטרה והוא נישא בשנית.

הרב זיויץ נודע בעיקר על שם ספרו ה"משבי"ח" - פירוש על התלמוד הירושלמי.

==כתביו==
* 
* 
* 
* 
* 
* 
* 
* 
* 
* 

חתימה וחותמת הרב משה שמעון זיוויץ

== לקריאה נוספת ==
* קימי קפלן, 'בין מסורת למודרנה: הרב זיויץ והדרוש העברי באמריקה', מחקרי ירושלים במחשבת ישראל, כרך יא (תשנ"ג), עמ' 187–242

==קישורים חיצוניים==
* 
* 
* 
* 'זיויץ, ר' משה־שמעון ב"ר יחזקאל', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 48 (, תמונה 1246).
* [http://kevarim.com/rabbi-moshe-shimon-sivitz-zivitz/ קברו ופרטים נוספים], באתר "קברים"

קטגוריה:רבנים ליטאים
קטגוריה:יהודים שהיגרו מרוסיה לארצות הברית
קטגוריה:בוגרי ישיבת טלז
קטגוריה:רבנים אמריקאים
קטגוריה:בולטימור: רבנים
קטגוריה:פרשני התלמוד הירושלמי
קטגוריה:אמריקאים שנולדו ב-1855
קטגוריה:אמריקאים שנפטרו ב-1936
הומל (מחוז)

מחוז הומל, בהיגוי רוסי: גומל (בבלארוסית: Гомельская вобласць, ברוסית: Гомельская область) הוא אחד מששת מחוזות בלארוס, שוכן בדרום-מזרח המדינה ובירתו העיר הומל. המחוז משתרע על פני שטח של 40,361 קמ"ר, שהם 19.5% משטח בלארוס. בשנת 2015 התגוררו במחוז 1,423,972 תושבים, שהם 16.4% מאוכלוסיית המדינה.

המחוז גובל בצפונו במחוז מוהילב, במזרחו ברוסיה, בדרומו באוקראינה ובמערבו במחוזות ברסט ומחוז מינסק.

תחנת הכוח הגרעינית צ'רנוביל שכנה כ-16 ק"מ דרומית לגבול, ושטחים נרחבים במחוז נפגעו קשות באסון צ'רנוביל שהתרחש ב-1986. לאחר האסון, פונו התושבים שהתגוררו במרחק של 30 קילומטרים מהכור, מהם רבים במחוז הומל.

הפארק הלאומי פריפיאצקי (Прыпяцкі) שוכן במערב המחוז, ומכסה כ-2% משטחו. אגם צ'ירבונאיה (Чырвонае возера) השוכן בצפון-מערב המחוז, הוא האגם השלישי בגודלו בבלארוס.

== ערים ועיירות במחוז ==
המחוז מחולק ל-21 ראיונים, 278 מועצות כפריות (סלסובייט), 2 רשויות מקומיות ו-17 ערים ועיירות.
{| class="wikitable"
|-
! סמל !! שם !! בבלארוסית !! אוכלוסייה
|-
| הומל || Гомель || 527,691
|-
| מאזיר || Мазы́р || 112,187
|-
| ז'לובין || Жло́бін || 80,200
|-
| סבייטלהורסק || Светлаго́рск || 68,593
|-
| רצ'יטסה || Рэчыца || 65,367
|-
| קלינקביצ'י || Калінкавічы || 39,325
|-
| רהצ'וב || Рагачо́ў || 34,476
|-
| דוברוש || Добруш || 18,700
|-
| ז'יטקאביצ'י || Жыткавічы || 15,900
|-
| חויניקי || Хойнікі || 13,320
|-
| פטריקוב || Петрыкаў|| 10,408
|-
| יילסק || Е́льск || 9,725
|-
| בודה-קושלבו || Буда-Кашалёва || 9,016
|-
| נרואוליה || Нароўля|| 8,110
|-
| וייטקה || Ве́тка || 8,100
|-
| צ'צ'רסק || Чачэрск || 8,060
|-
| וסילייביצ'י || Васілевічы || 3,923
|-
| || ברהין || Брагін || 3,954
|-
| טוראו || Ту́раў || 3,100
|}

== קישורים חיצוניים ==

* 
* 

*
קטגוריה:בלארוס: מחוזות
סלונה

סלונה הוא אתר נשים ובלוגים ישראלי. בסלונה פועלים 13,000 בלוגים במגוון תחומים: אוכל, זוגיות, משפחה ויחסים, אופנה ולייף סטייל, בריאות, אמנות, צרכנות נבונה ועוד. הבלוגרים שותפים מלאים ביצירת התכנים בסלונה.
==היסטוריה==
האתר הוקם בשנת 2010 על ידי עמיר גולן, גיא בהר ואיימי עירון. באוגוסט 2011 רכשה שירה מרגלית כ- 30% מהמניות. באתר היה שותף גם משרד הפרסום מקאן תל אביב

באוקטובר 2012 חתם האתר על הסכם חילופי תוכן עם אתר החדשות האמריקאי הפינגטון פוסט.

בספטמבר 2014 פתח האתר זירת מסחר לנשים בשיתוף אתר eBay.

האתר נסגר ב-29 במרץ 2020, כעשור לאחר הקמתו, עקב המשבר הכלכלי בעקבות מגפת הקורונה. בדצמבר אותה שנה עלה האתר במתכונת מחודשת כאתר תוכן עסקי.

== קישורים חיצוניים ==
* [http://www.saloona.co.il אתר סלונה]
* 
* 
* 

== הערות שוליים ==

קטגוריה:פורטלים ישראליים
קטגוריה:אתרים מבוססי תוכן משתמש
קטגוריה:בלוגים בעברית
קטגוריה:אתרי אינטרנט שהושקו ב-2010
קטגוריה:נשים בתקשורת
בוריידה

בוריידה (בערבית: بريدة, תעתיק מדויק: ברידה) היא בירת מחוז אל-קסים במרכז ערב הסעודית בלב חצי האי ערב. היא נמצאת כ־330 ק"מ צפון-מערבית לבירה ריאד, כ־690 ק"מ צפון-מזרחית למכה וכ־480 ק"מ צפון-מזרחית לאל-מדינה.

החקלאות היא עדיין בבסיס הכלכלה של העיר בוריידה. העיר היא אחת מיצרניות המזון הגדולות בממלכה ועזרה בהפיכת ערב הסעודית ליצואנית דגנים.

==היסטוריה וארכאולוגיה==
בוריידה מוזכרת בספר בראשית על אברהם אבינו שישב "בין קדש ובן ברד". על פי החוקרים בר דרומא ועוד, קיימת סבירות גבוהה שהעיר המקראית ברד היא העיר בוריידה של ימינו. העיר קדש מזוהה עם מדאין צלאח, אשר גם היא במדבר בערב הסעודית ושתי הערים מחוברות בכביש.

==אקלים==

==אוכלוסייה==
עד שנות ה-70 של המאה ה-20 הייתה בוריידה עיר קטנה בת פחות מ-60,000 תושבים, אך מאז גדלה האוכלוסייה בקצב מהיר במיוחד, ל-248,636 בני אדם במפקד 1992, 377,701 בני אדם במפקד 2004, 467,410 בני אדם במפקד 2010 ו-571,169 בני אדם במפקד 2022.

==קישורים חיצוניים==

* 
* 

==הערות שוליים==

קטגוריה:ערב הסעודית: ערים
קטגוריה:מחוזות ערב הסעודית: ערי בירה
Jumpin' Jack Flash

ג'ק פלאש המקפץ (באנגלית: Jumpin' Jack Flash) הוא שיר של הרולינג סטונז שהופץ כסינגל בלבד בשנת 1968.

== הפקה ==
השיר נכתב במשותף על ידי מיק ג'אגר וקית' ריצ'רדס. בסיסט הלהקה ביל ויימן היה אף הוא שותף לכתיבת חלק ממילות השיר אך אינו מופיע כאחד מן הכותבים בפרסומים הרשמיים.

לדעת רבים, סימן השיר את חזרתה של הלהקה לסגנון הבלוז (ובמיוחד הדלתא בלוז), לאחר אלבומיה הקודמים של הלהקה, אשר אופיינו בסגנון פסיכדלי יותר.

נחשב לאחד מן השירים המפורסמים והמוכרים ביותר של הלהקה, שזכה לגרסאות כיסוי רבות, בין היתר של אריתה פרנקלין וטינה טרנר

השיר דורג במקום ה-124 ברשימת "500 השירים הטובים ביותר של מגזין הרולינג סטון". כמו כן, הגיע בשיאו למקום ה-3 במצעד בילבורד הוט 100.<ref></ref>

בשנת 2005, דירג Q magazine את השיר במקום השני ברשימת "הסולואים לגיטרה הטובים ביותר בכל הזמנים".

== ההשראה לכתיבת השיר ==
את ההשראה לכתיבת השיר קיבלו ריצ'רדס וג'אגר בעת ששהו בבית הקיץ של ריצ'רדס באנגליה.

כך תיאר ריצ'רדס את המקרה:

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|}

== גרסאות כיסוי ==
=== אריתה פרנקלין ===
גרסתה של אריתה פרנקלין לשיר מופיעה בכתוביות הסיום של הסרט "ג'ק פלאש המקפץ" משנת 1986, בכיכובה של וופי גולדברג.

קית' ריצ'רדס מנגן בגיטרה הן בגרסה המקורית והן בגרסתה של פרנקלין (רק הגרסה המקורית נכללה בפסקול הסרט).

== לקריאה נוספת ==
<div class="mw-content-ltr">
* (Classic Rock Stories: The Stories Behind the Greatest Songs of All Time (1998
* David Brackett, The Pop, Rock, and Soul Reader: Histories and Debates (Oxford University Press, 2008), , pp. 233 – 234
</div>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שירי הרולינג סטונז
קטגוריה:שירים באנגלית
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:שירי פלטינה באוסטרליה
קטגוריה:סינגלים בהוצאת אריסטה רקורדס
אומאיטה (ריו דה ז'ניירו)

אומאיטה (בפורטוגזית: Humaitá) היא שכונת מגורים בחלק הדרומי של ריו דה ז'ניירו. השכונה ממוקמת בין מרגלות הר קורקובדו לבין לאגונת דה פריטש.

שמה של השכונה מנציח את הקרב על אומאיטה שבדרום פרגוואי במלחמת הברית המשולשת.

בשנת 1657 האב ג'וסה מרטינס דה מטוס, הכומר של הקפלה המקודשת (זה היה לאחר שהקפלה נבנתה, כיום הקפלה ממוקמת בסוף רחוב Rua Viuva Lacerda) פתח את "Caminho Novo" - הדרך החדשה לסאו קלמנס, כיום הדרך החדשה הפכה לרחוב מרכזי שעובר דרך בוטפוגו ואומאיטה.

בחודש ספטמבר הקים ראש העיר של ריו דה ז'ניירו קריית גסטרונומיה גדולה באומאיטה ובבוטפוגו.

==כיום==
השכונה מאוד קשורה לשכונה בוטפוגו. בשכונה ישנם בתים מסורתיים רבים.

===תחבורה===
ישנם קווי אוטובוסים רבים שמחברים בין אומאיטה לצפון העיר, אומנם בשכונה אין תחנת רכבת תחתית אבל אפשר לקחת קו אוטובוס לתחנת הרכבת התחתית הקרובה ביותר שנמצאת בשכונה השכנה בוטפוגו.

==תרבות ופנאי==
חיי הלילה במחוז התפתחו מאוד בשנים האחרונות, בשכונה הוקמו ברים וחנויות רבות. יש בשכונה ברים בסגנון ישן וברים בסגנון מקורי.

==קישורים חיצוניים==

קטגוריה:ריו דה ז'ניירו: שכונות
פרויקט פרומתאוס

מנועי יונים, כמו זה שנעשה בו שימוש בחללית Deep Space 1.]]
פרויקט פרומתאוס (באנגלית: Project Prometheus) היה פרויקט של נאס"א שהחל בשנת 2003 במטרה לפתח מערכות מונעות אנרגיה גרעינית למשימות בטווח ארוך בחלל. היה זה הניסיון הרציני הראשון של נאס"א לפיתוח חלליות מונעות באנרגיה גרעינית מאז בוטל פרויקט טימברווינד ב-1995. הפרויקט בוטל בשנת 2005. התקציב שלו קוצץ מ-252.6 מיליון דולר בשנת 2005 ל-100 מיליון דולר ב-2006, מתוכם 90 מיליון דולר שולמו עבור חוזים שבוטלו.

== מקור השם ==
השם שניתן לפרויקט במקור היה "יוזמה למערכות גרעיניות", פרויקט פרומתאוס נקרא על שם פרומתאוס מהמיתולוגיה היוונית אשר נתן את מתנת האש לאנושות. על פי נאס"א, בחירת השם פרומתאוס מציינת את תקוותם לביסוס כלי חדש להבנת הטבע והרחבת יכולות חקר מערכת השמש.

== מניעים ==
בשל המרחק מהשמש, חקר כוכבים מרוחקים באמצעות חלליות מוגבל מאוד בשל כך שהן לא יכולות להשתמש באנרגיה סולארית כמקור חשמל לציוד על החללית או למנוע יונים. משימות קודמות לכוכבים מרוחקים כמו תוכנית וויאג'ר או גלילאו הסתמכו על גנרטור רדיואיזוטופי תרמואלקטרי כמקור כוח עיקרי. שלא כמו גנרטור רדיואיזוטופי תרמואלקטרי המפיק חום הנוצר מתהליך טבעי של התפרקות רדיואקטיבית, פרויקט פרומתאוס רצה לבצע שימוש בכורים גרעיניים קטנים כמקור כוח עיקרי.

היתרונות העיקריים היו:
* כושר ייצור חשמל גדול יותר בהשוואה לגנרטור רדיואיזוטופי תרמואלקטרי, המאפשר למדענים ולמהנדסים יותר גמישות בתכנון המשימה.
* הארכת משך ההפעלה של החללית.
* הארכת הטווח והמהירות.
* העברת מידע במהירות גבוהה.

== משימות ==
פרומתאוס 1
משימות אשר תכננו לשלב את המערכות הגרעיניות של פרומתאוס כללו:

חקר הירחים של צדק: אירופה, גנימד וקליסטו. במקור זו תוכננה להיות המשימה הראשונה של פרויקט פרומתאוס, אך התברר כי התהליך מורכב מדי ויקר והתקצוב לפרויקט נחתך בשנת 2006. נאס"א שקלה כאופצייה חלופית משימת הדגמה למטרה קרובה יותר לכדור הארץ על מנת לבחון את הכור.

== שיתוף פעולה ==
הפרויקט בשיתוף פעולה בין מחלקת האנרגיה של ארצות הברית לבין צי ארצות הברית אשר תכנן להשתתף בעיצוב ובבנייה של הכורים הגרעיניים.

== ראו גם ==
* ביקוע גרעיני

קטגוריה:תוכנית החלל האמריקאית
פיורה

פיורה (בספרדית: Piura) היא בירת מחוז פיורה בפרו. העיר שוכנת על גדות נהר פיורה בצפון-מערב פרו, כ-1,000 קילומטרים צפון-מערבית ללימה, בירת פרו.

==היסטוריה==
האזור בו נמצאת העיר היה מיושב במשך מאות שנים על ידי שבטי ילידים שונים, כשהמרכזי בהם הוא הטאיאן (Tallán).

ב-15 באוגוסט 1532 הקונקיסטאדור הספרדי פרנסיסקו פיסארו ייסד את העיר תחת השם סן מיגל דה פיורה, והיא העיר העתיקה ביותר בפרו שנוסדה על ידי הספרדים. מסיבות שונות ההתיישבות זזה בין מקומות שונים בשנים שלאחר מכן עד שהתקבעה במקומה הנוכחי לקראת סוף המאה ה-16. במהלך התקופה הקולוניאלית העיר הייתה נקודה חשובה ותחנת מסחר על הדרך שבין הבירה לימה ובין הנמל של פאיטה.

במחצית השנייה של המאה ה-19 העיר החלה לעבור תהליכי תיעוש והיא קלטה מהגרים רבים. הכלכלה המקומית התבססה על עיבוד כותנה שגודלה באזור והעיר החלה לשגשג.

העיר נפגעה מרעידת אדמה ב-1912 וכמה סופות אל ניניו במהלך המאה ה-20, אך הצליחה להשתקם מחדש כל פעם.

==כלכלה==
כלכלת העיר מסתמכת על מסחר, חקלאות וכרייה.

==חינוך==
בעיר נמצאות מספר אוניברסיטאות, בהן אוניברסיטת פיורה והאוניברסיטה הלאומית של פיורה.

==תחבורה==
את העיר משרת נמל התעופה הבינלאומי קפטן חיל האוויר הפרואני גיירמו קונצ'ה איבריקו, הנמצא במרחק של 2 קילומטרים ממרכז פיורה.

==ערים תאומות==
* 
* 
* 
* 

==קישורים חיצוניים==

* 
* 

קטגוריה:פרו: ערים
קטגוריה:יישובים שהוקמו במאה ה-16
מארינר סימן 2

איור רעיוני של חללית CRAF המבוססת על מארינר סימן 2
איור רעיוני משנת 1988 של חללית SOTP המבוססת על מארינר סימן 2, בהמשך עוצב מחדש לחללית [[קאסיני-הויגנס]]
מארינר סימן 2 (באנגלית: Mariner Mark II) הייתה תוכנית לסדרת חלליות בלתי מאוישות לחקר מערכת השמש החיצונית, אשר הייתה אמורה להיות מפותחת ומתופעלת על ידי המעבדה להנעה סילונית בין השנים 1990-2010. 

== רקע ==
לאחר משימות של מיליארדי דולרים בתוכנית פלאגשיפ בשנות ה-70, נאס"א חיפשה בשנות ה-80 כיוון זול יותר לשנות ה-90 והלאה. שני פרויקטים התגבשו בשנת 1983 בוועדה לחקר מערכת השמש של נאס"א, תוכנית פלנטרי אובסרבר ומארינר סימן 2.

תוכנית אובסרבר שהחלה עם מארס אובזרבר, תוכננה כסדרה של משימות בעלות נמוכה במערכת השמש הפנימית, בהתבסס על לוויינים מסחריים המקיפים את כדור הארץ, בעוד מארינר סימן 2 הייתה תוכנית לסדרת חלליות גדולות לחקר מערכת השמש החיצונית.

חלליות במארינר סימן 2 תוכננו להשתמש בתכנון סטנדרטי וכך גם בתוכנה וחומרה, רובם ממשימות קודמות כמו תוכנית וויאג'ר וגלילאו וכן מספר טכנולוגיות חדשות, כגון גירוסקופ מתקדם, כאשר המטרה היא חיסכון בעלויות. התקווה הייתה להפחתת עלויות משימה לסביבות 400 מיליון דולר, כחצי מעלות גלילאו.

שתי המשימות הראשונות של הפרויקט היו משימה לשבתאי והירח שלו טיטאן, הגשושית שבתאי/טיטאן (בהמשך נקראה קאסיני) ו-Comet Rendezvous Asteroid Flyby אושרו על ידי הקונגרס בשנת 1990.

משימות אחרות שתוכננו לחלליות מארינר סימן 2 היו בהובלת סוכנות החלל האירופית: רוזטה וניו הורייזונס.

עם זאת, הקונגרס כפה קיצוצים בתקציבי 1992-1993 אשר גרמו לביטול משימת Comet Rendezvous Asteroid Flyby ודחייה במשימת קאסיני מאפריל 1996 לאוקטובר 1997. במטרה להציל את המשימה נאס"א ביצעה שינויים משמעותיים בעיצוב במטרה להקטין את עלויות הפרויקט תוך שמירה על תאריך השיגור באוקטובר 1997.

לאחר מכן החליפה נאס"א את תוכנית מארינר סימן 2 בתוכנית דיסקברי.

== ראו גם ==
* תוכנית מארינר
* תוכנית וויאג'ר
* תוכנית פיוניר

==קישורים חיצוניים==

קטגוריה:גשושיות אמריקאיות
קטגוריה:תוכנית החלל האמריקאית
הירי במכללה הקהילתית אומפקווה

הירי במכללה הקהילתית אומפקווה היה אירוע ירי בבית ספר שהתרחש ב-1 באוקטובר 2015 במחוז דאגלס בסמוך לעיר שבאורגון, ארצות הברית. הרוצח, כריס הרפר מרסר בן ה-26, רצח 9 בני אדם לפני שנהרג בחילופי אש עם המשטרה.

== הירי ==
בשעה 10:38 התקבלה השיחה הראשונה מתוך הקמפוס למוקד החירום. בשיחה דווח על אדם חמוש ההולך בין בנייני הקמפוס ויורה בבני אדם. מרבית היריות התרחשו באולם בו התרחש שיעור אנגלית.

היורה נהרג לאחר חילופי אש עם המשטרה שהגיעה לזירת האירוע. אף שוטר לא נפגע בתקרית. 

לאחר נטרול היורה, חיפשו סוכנים של הרשות לאכיפת נושאי האלכוהול, הטבק, הנשק, וחומרי הנפץ חומרי נפץ ברחבי הקמפוס. סך הכול נמצאו בזירה ארבעה כלי נשק, שלושה אקדחים ורובה אחד. על פי כוחות המשטרה, היורה לבש אפוד מגן והייתה ברשותו תחמושת רבה. 

== היורה ==
היורה זוהה ככריס הרפר מרסר. הוא נולד ב-26 ביולי 1989 בבריטניה ועבר לארצות הברית עוד בצעירותו. בין ה-5 בנובמבר ל-11 בדצמבר 2008 שירת בצבא ארצות הברית, אך שוחרר לפני שהספיק להשלים את הטירונות בגלל "אי עמידה בדרישות מינימליות". בין השנים 2011-2013 התגורר עם אמו בטוראנס, קליפורניה ושם סיים את לימודיו בבית ספר לנערים עם ליקויי למידה ובעיות רגשיות. לאחר מכן עבר עם אמו להתגורר במחוז דאגלס שבאורגון. מרסר היה רשום באחד השיעורים בהם התרחש הירי, וכן היה עוזר הפקה במחזה שתוכנן לעלות שם בקרוב.

למרסר היו חשבונות ברשתות חברתיות רבות, כמה מהם תחת שם המשתמש "צלב הברזל 45". בנוסף היה לו חשבון באתר ביטורנט אליו העלה סרט דוקומנטרי על הטבח בבית הספר היסודי סנדי הוק.

== תגובות ==
הנשיא [[ברק אובמה נושא הצהרה לאחר הירי]]
נשיא ארצות הברית, ברק אובמה, אמר בהקשר לירי: "(התפילות והמחשבות) לא מכילות את כאב הלב, הצער והכעס שאנו צריכים להרגיש, והן לא ימנעו את הקטל הזה בשבוע הבא או בחודשים הבאים במקום אחר באמריקה". מושלת אורגון קייט בראון אמרה כי היא תיסע מיד למקום. 

== ראו גם ==
* צ'ארלס ויטמן
* הטבח בתיכון קולומביין
* הטבח בווירג'יניה טק
* הטבח בבית הספר היסודי סנדי הוק

==קישורים חיצוניים==

* 
* 
* [http://registerguard.com/rg/news/local/33566835-75/umpqua-community-college-shooting-911-call.html.csp הקלטות השיחות שבוצעו למוקד החירום]

מכללה הקהילתית אומפקווה
קטגוריה:אורגון: חינוך
קטגוריה:2015 בארצות הברית
קטגוריה:התקפות על מוסדות חינוך בארצות הברית
קטגוריה:ארצות הברית: פיגועי ירי
קטגוריה:רצח והתאבדות בארצות הברית
קטגוריה:פשע באורגון
קטגוריה:ירי המוני בארצות הברית
Wings Greatest

Wings Greatest הוא האלבום השמיני של להקת "Wings" והעשירי של פול מקרטני מאז התפרקות הביטלס. זהו אלבום האוסף הראשון של מקרטני בקריירה שלאחר הביטלס.

== רקע ==
האלבום נוצר לאחר החלטתו של מקרטני לעזוב את חברת התקליטים "קפיטול". זהו אלבום משותף למקרטני וללהקת Wings, ואלבום האוסף הראשון של להקה זו. הוא מתפרס על שמונה שנים של קיום הלהקה, ולכן השינויים בהרכבה תכופים לאורך האלבום (פול מקרטני, לינדה מקרטני ודני ליין מופיעים בכל השירים באלבום).

האלבום מאגד תריסר להיטים של הלהקה, ועל-כן זכה להצלחה יחסית לאלבום אוסף. בארצות הברית ובבריטניה הגיע האלבום למעמד אלבום פלטינה.

== רשימת השירים ==

==קישורים חיצוניים==

קטגוריה:אלבומי אוסף באנגלית
קטגוריה:אלבומים שהופקו על ידי פול מקרטני
שופט (טניס)

ווימבלדון]]
בטניס, השופט הוא האדם ששומר שהמשחק/טורניר הטניס יתנהל לפי הכללים של הפדרציה הבינלאומית לטניס וכללים אחרים של תחרויות טניס.

השופטים מחולקים לקטגוריות שמבוססת על אחריותם במשחק.

ברמות הגבוהות ביותר יכולים להיות על המגרש צוות של עד עשר שופטים. לעומת זאת משחקים רבים משוחקים כשאין אף שופט על המגרש.

==אישור==
שופטי טניס מאושרים על ידי איגוד הטניס של המדינה שלהם, הפדרציה הבינלאומית לטניס יכולה גם כן לאשר שופטים ברמות של שופטי-כיסא ושופטים ראשיים. כל אישור של הפדרציה הבינלאומית מחולק לחמש רמות. התג הראשון, התג הירוק, הוא תג שאיתו אפשר לשפוט בטורנירים חשובים אבל רק עם הם נמצאים באותה אומה. התג השני, התג הלבן, מחולק לשלוש קטגוריות (שופט כיסא, שופט ראשי, שופט) ואיתו אפשר לשפוט רק באותה מדינה. השלושה הבאים, ברונזה (בברונזה יש רק קטגוריה אחת שהיא שופט כיסא), כסף וזהב, נחשבים אישורים בינלאומיים שאיתם אפשר לשפוט בתחרויות הגדולות ביותר לדוגמה: טורנירי הגראנד סלאם, תחרויות הסבב העולמי לגברים (ATP) והסבב העולמי לנשים (WTA) וגביע דייוויס.

==שופט כיסא==
שופט הכיסא הוא הסמכות הסופית של כל השאלות במשחק, שאלות האם הכדור היה בפנים או בחוץ. במשחקים שיש בהם שופטי קו, שופט הכיסא יכול לקבוע אחרת ממה שהם חושבים אם הוא בטח שהם עשו טעות.

שופט הכיסא יושב לרוב על כיסא גבוה מאחד מהצדדים של הרשת (נגד כיוון השמש), ספסלי השחקנים ממוקמים כל אחד מהם בצד אחר של שופט הכיסא.

שופט הכיסא אחראי לקריאת מצב הנקודות לאחר כל נקודה.

==שופטי קו==
שופט הקו
שופטי הקו נמצאים קצת מאחורי הגבול האחורי של מגרש הטניס, הם שופטים בקבוצת של בין שופט אחד לבין תשעה שופטים. כל שופט אחראי לקו במגרש, במידה ומספר שופטי הקו נמוך וצריך לבדוק האם חבטת ההגשה של היריב נכנסה לריבוע האלכסוני ממנו צריך אחד מהשופטים לזוז כדי שיראה לאן ההגשה מגיעה ולאחר מכן הוא צריך לחזור למקומו.

שופטי הקו צועקים "out" כאשר הכדור יוצא החוצה בחבטה רגילה וכאשר הכדור יוצא החוצה בהגשה הם צועקים "fault" ולאחר מכן הם מצביעים בזרועם לכיוון המקום שבו נחת הכדור. כאשר הכדור בפנים שופטי הקו מחזיקים את שתי ידיהם ביחד. שופט קו שלא יכול לראות את הכדור (לרוב בגלל שחקן שחוסם את שדה הראייה שלו), מסמן זאת בהצמדת היד לראש.

==קישורים חיצוניים==

קטגוריה:טניס
כריס פרנל

תומאס כריסטופר "כריס" פרנל (באנגלית: Thomas Christopher "Chris" Parnell; נולד ב-5 בפברואר 1967) הוא שחקן וקומיקאי אמריקאי. פרנל היה אחד מחברי הצוות הקבועים בתוכנית המערכונים הפופולרית "סאטרדיי נייט לייב" משנת 1998 עד ל-2006. לאחר מכן, גילם את ד"ר ליאו ספייסמן בסיטקום "רוק 30" ואף התפרסם בזכות היותו המדבב של הדמות ג'רי סמית' בסדרת הטלוויזיה הקומית המונפשת "ריק ומורטי", ובשל דיבוב הדמות סיריל פיגיס בסדרה "ארצ'ר".

==ביוגרפיה==
פרנל נולד בממפיס, טנסי שבארצות הברית, למשפחה נוצרית-בפטיסטית.<ref name="plume2003"></ref> הוא סיים את לימודי התיכון בתיכון ג'רמנטאון, ולאחר מכן למד דרמה בבית הספר לאומנויות של אוניברסיטת קרוליינה הצפונית (UNCSA). לאחר שסיים את לימודי התואר הראשון חזר לטנסי ולימד משחק וקולנוע בבית הספר התיכון בו למד. בסופו של דבר עבר ללוס אנג'לס כדי לטפח את קריירת המשחק שלו.

== קריירה ==
פרנל הופיע לראשונה בסאטרדיי נייט לייב ב-26 בספטמבר 1998 כשחקן אורח, והפך למשתתף קבוע בעונה שלאחריה. בקיץ 2001, בעקבות קיצוצים ושכירת ארבעה חברי צוות חדשים, נאלץ יוצר הסדרה לורן מייקלס לפטר את פרנל כדי לפנות מקום לשחקנים חדשים או לאורחים שצריכים להפוך לשחקנים קבועים; אך הוא חידש את חוזהו באמצע העונה הבאה. במהלך הופעתו בסאטרדיי נייט לייב הופיע פרנל במערכונים רבים, וביצע חיקויים רבים של סלבריטאים. אחד המערכונים הידועים הוא הווידאו קליפ "Lazy Sunday" שצילם יחד עם אנדי סמברג. בספטמבר 2006 הודיע מייקלס כי יפוטרו 3 חברי צוות, וביניהם פרנל (בכך הפל פרנל לחבר הצוות היחיד בתוכנית שפוטר פעמיים).

פרנל הופיע בסרטים ובסדרות רבים, ביניהם חברים, תרגיע, מרפי בראון, סיינפלד, ברוקלין תשע תשע, "לידה כואבת" ועוד. כן הופיע בסדרה רוק 30. משנת 2011 עד 2014 שיחק בסדרת הקומדיה פרברי הגיהנום. באותה שנה שיחק בסדרה הקומית של CBS "אהבה מטורפת" בתפקיד השוטר דניס בארט. 

בשנת 2012 שיחק בקומדיה הרומנטית "עד החתונה זה יעבור" לצד ג'ייסון סיגל ואמילי בלאנט. 

פרנל דיבב דמויות במספר סרטים וסדרות, ביניהם בסרט "מפלצת של מלון" משנת 2012. כיום הוא מדבב באופן קבוע בסדרת האנימציה "ארצ'ר" של ערוץ FX Networks ובסדרה "ריק ומורטי" החל מ-2013 של ערוץ Adult Swim. בנוסף הוא מקריין בסדרת האנימציה לילדים "כוח מילולית". ב-2016 דיבב בסרט "אלנה והסוד של אוולור", הוא סרט מקורי של ערוץ דיסני. 

בשנת 2019 החל לשחק בתפקיד ראשי בסדרה הקומית "זוג פלוס סלב" לצד דיימון ואינז ג'וניור, המשודרת ברשת CBS, והתארח בסדרה הקומית "עובדי אלוהים" של רשת TBS. באותה שנה הופיע בתפקיד משני בסרט "הצחוק האחרון".

בשנת 2020 דיבב את רון בסדרת האנימציה "מספיק טוב". 

בשנת 2021 השתתף בסרט ההרפתקאות "אוהנה: לחפש את האוצר", בסרט "שכחתי שאין כמו בבית", החידוש לסרט הקאלט "שכחו אותי בבית", והחל לדבב בסדרת האנימציה "כלבי החלל" מבית נטפליקס. 

בשנת 2022 שיחק בסרט הקומדיה "השמיניסטית" של נטפליקס בכיכובה של רבל וילסון, ובאותה שנה דיבב את דמותו של ג'ורג' וושינגטון בסרט ההרפתקאות המונפש "לילה מוטרף במוזיאון: שובו של קאמונרה"; הרביעי בסדרת סרטי "לילה מוטרף במוזיאון".

בשנת 2024 שיחק בסדרה "פולאאוט" מבית אמזון פריים וידאו, המבוססת על סדרת משחקי הווידאו "Fallout".

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:סאטרדיי נייט לייב
קטגוריה:ערוץ דיסני: שחקנים ומנחים
קטגוריה:בוגרי בית הספר לאמנויות של אוניברסיטת קרוליינה הצפונית
קטגוריה:אמריקאים שנולדו ב-1967
אקיהקו הושידה

אַקִיהְקוֹ הושידֶה (ביפנית: 星出彰彦; נולד ב־28 בדצמבר 1968) הוא מהנדס ואסטרונאוט יפני בשירות הסוכנות היפנית לחקר החלל. ב־30 באוגוסט 2012, הושידה הפך לאסטרונאוט היפני השלישי שהלך בחלל.

==ביוגרפיה==
הושידה נולד בטוקיו, שביפן וגדל בניו ג'רזי. בשנת 1987 הוא סיים את לימודיו התיכוניים בקולג' בסינגפור, השייך לרשת ה-United World Colleges. בשנת 1992 למד באוניברסיטת קיו וקיבל תואר ראשון בהנדסת מכונות ובשנת 1997 קיבל תואר שני בהנדסת אווירונאוטיקה מאוניברסיטת יוסטון.

===קריירה===
הושידה מצלם [[סלפי במהלך פעילות חוץ־רכבית ב־5 בספטמבר 2012, על רקע השמש.]] בשנת 1992, הצטרף הושידה ל־NASDA, סוכנות פיתוח החלל הלאומית (כיום: הסוכנות היפנית לחקר החלל) ועבד על פיתוח רכב השיגור H-II במשך שנתיים. בשנת 1999 הוא נבחר על ידי הסוכנות היפנית לחקר החלל כאחד משלושת המועמדים היפנים לתחנת החלל הבינלאומית. הוא החל את תוכנית ההכשרה הבסיסית באפריל 1999 והוסמך כאסטרונאוט בינואר 2001. מאז אפריל 2001, הוא לקח חלק בתוכניות הכשרה מתקדמות ועזר בפיתוח החומרה וההפעלה של החללית H-II Transfer Vehicle והמעבדה היפנית קיבו .

במאי 2004, הוא השלים סדרת אימוני הנדסת טיסה בחללית סויוז־TMA במרכז גגארין להכשרת קוסמונאוטים שבעיר הכוכבים, מאוחר יותר עבר למרכז החלל ג'ונסון. לאחר הכשרה בנאס"א, הוא שובץ לצוות משימת STS-124 במאי 2008, אחת משלוש המשימות שנשאו עמם רכיבים אל תחנת החלל הבינלאומית על מנת להשלים את בניית המעבדה היפנית קיבו.

לאחר שחזר בהצלחה לכדור הארץ ממשימת STS-124, הושידה העביר הרצאות בפני תלמידים בבתי ספר שונים בארצות הברית אודות משימתו. ב־15 ביולי 2012, הוא חזר שוב לתחנת החלל הבינלאומית על פני החללית סויוז במשימת TMA-05M. הוא היה חבר במשלחת 32 ו-33. במהלך שהייתו, הקליט הושידה את קולו עבור הופעת אורח בסדרת המאנגה היפנית Space Brothers, הפרק שודר ב־4 בנובמבר 2012. תמונות סלפי רבות שצילם במהלך שהייתו בתחנת החלל הבינלאומית הגיעו לרשימות הסלפים הטובים ביותר.

באפריל 2021 הושידה טס לחלל בחללית הדרגון C206 אנדוור במסגרת משימה SpaceX Crew-2. במהלך משימתם בת ששת החודשים הוא היה בין חברי משלחת מס' 65 לתחנת החלל הבין-לאומית בפיקוד שאנון ווקר ולאחר שבוע מונה למפקד הצוות. לאחר סיום פעילות המשלחת הוא היה חלק של משלחת מס' 66 בפיקוד תומא פסקה. במהלך שהות בחלל הוא ביצע פעילות חוץ רכבית באורך של כ-7 שעות.

==קישורים חיצוניים==

* [http://iss.jaxa.jp/en/astro/biographies/hoshide/index.html ביוגרפיה] באתר הסוכנות היפנית לחקר החלל
* [http://www.spacefacts.de/bios/international/english/hoshide_akihito.htm ביוגרפיה]

==הערות שוליים==

קטגוריה:אסטרונאוטים יפנים
קטגוריה:אנשי צוות תחנת החלל הבין-לאומית
קטגוריה:מהנדסים יפנים
קטגוריה:בוגרי אוניברסיטת יוסטון
קטגוריה:יפנים שנולדו ב-1968
היינריך שמידטגאל

היינריך שמידטגאל (בגרמנית: Heinrich Schmidtgal, בקזחית: Генрих Шмидтгаль; נולד ב-20 בנובמבר 1985) הוא כדורגלן עבר גרמני-קזחי ששיחק בעמדת המגן.

==קריירה==
שמידטגאל נולד בייסיק שבברית המועצות ובגיל שנתיים היגר עם הוריו לגרמניה המערבית (לימים גרמניה). הוא התחיל לשחק כדורגל בקבוצת ילדים מקומית ממנה עבר לוארל מהליגה החמישית בגרמניה. ב-27 באוגוסט 2003 הוא ערך את הופעת הבכורה שלו בקבוצה הבוגרת. בתום אותה עונה רשם 10 הופעות בקבוצה הבוגרת כאשר במקביל שיחק בקבוצת הנוער. עונה לאחר מכן סיים את גיל הנוער והפך לשחקן הרכב מרכזי במערך של המועדון ועלה עם המועדון לליגה האזורית (צפון) (הליגה השלישית בחשיבותה באותה העת) בתום עונת . בקיץ חתם בבוכום מהבונדסליגה, אך שיחק בה עבור קבוצת המילואים ולא זכה לדקות משחק בקבוצה הראשונה. בקיץ חתם ברוט-וייס אוברהאוזן מהבונדסליגה השנייה. לקראת עונת חתם בגרויטר פירט עימה העפיל לבונדסליגה לראשונה בתולדותיה. בקיץ חתם בפורטונה דיסלדורף במדיה מיעט לשחק וביוני חתם לשנתיים בפ.ס.וו. פרנקפורט, אך לא ערך הופעות ושוחרר מהקבוצה.

בשנת התחיל מאמן נבחרת קזחסטן ברנד סטרוק לחפש מידע על כדורגלנים גרמנים בעלי מוצא קזחי ולהביאם לנבחרת. שמידטגאל היה מבין השחקנים הללו והוא הסכים לשחק בנבחרת קזחסטן. ב-3 בספטמבר 2010 הוא ערך את הופעת הבכורה שלו בנבחרת במסגרת מוקדמות יורו 2012 נגד . אך במשחק שלאחר מיכן, שמידטגאל לא היה זכאי לשחק בנבחרת לפי כללי אופ"א מכיוון שהחזיק בדרכון זמני. כעבור כמה זמן הבעיה נפתרה כאשר קיבל אזרחות קזחית בנוסף לאזרחות הגרמנית. ב-26 במרץ 2013 הבקיע את שער הבכורה שלו בנבחרת בהפסד 4-1 ל במסגרת מוקדמות מונדיאל 2014.

==תארים==
; גרויטר פירט
*הבונדסליגה השנייה: 

==קישורים חיצוניים==

קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלנים קזחים
קטגוריה:מגני כדורגל קזחים
קטגוריה:כדורגלני רוט-וייס אוברהאוזן
קטגוריה:כדורגלני בוכום
קטגוריה:כדורגלני גרויטר פירט
קטגוריה:כדורגלני פורטונה דיסלדורף
קטגוריה:כדורגלני פ.ס.וו. פרנקפורט
קטגוריה:כדורגלני נבחרת קזחסטן
קטגוריה:גרמנים שנולדו ב-1985
זיהוי קשתית

זיהוי קשתית היא שיטה ל[[זיהוי ביומטרי בעזרת שיטות לזיהוי תבנית והתאמתה לתמונת הקשתית של האדם.]]
זיהוי קשתית היא שיטה אוטומטית לזיהוי ביומטרי המשתמשת בתבנית זיהוי על בסיס צילומי וידאו של קשתית אחת או שתיהן של אדם מסוים, אשר צורתה המורכבת ייחודית, יציבה ויכולה להראות ממרחק.

סריקת רשתית היא שיטת זיהוי ביומטרי שונה המתבססת על המבנה הייחודי של כלי הדם ברשתית העין ולרוב מבלבלים בינה לבין זיהוי קשתית. בזיהוי קשתית נעשה שימוש במצלמת וידאו עם תאורת תת-אדום קרוב המספקת תמונה בפירוט עשיר של מבנים מורכבים בקשתית שנראים כלפי חוץ. תבניות דיגיטליות מקודדות ממבנים מורכבים אלה בעזרת אלגוריתמים מתמטיים וסטטיסטיים ומאפשרים לזהות האם מדובר באותו אדם או במתחזה. בסיס הנתונים של התבניות נסרק בעזרת מנוע חיפוש המחפש התאמה במהירות של מיליוני תבניות לשנייה, ועם תדירות נמוכה מאוד של תוצאות חיפושים כושלים.

כמה מאות מיליוני בני אדם בכמה מדינות ברחבי העולם כבר רשומים במערכות זיהוי קשתית למטרות נוחות כגון מעברי גבול אוטומטיים וכחלק מתוכניות זהות לאומיות. יתרון מרכזי בזיהוי קשתית, בנוסף למהירות החיפוש והתאמות כושלות הוא יציבות הקשתית כאיבר פנימי ומוגן, אך עדיין איבר חיצוני גלוי של העין.

== היסטוריה ==
ג'ון דאגמן שעבד באוניברסיטת קיימברידג' באנגליה, פיתח ורשם פטנט ב-1991 על האלגוריתם הראשון לזיהוי קשתית. הוא פרסם את מאמריו הראשונים בנושא וביצע הדגמה חיה. לרעיון מאחורי ההמצאה יש היסטוריה ארוכה והיום יש מדענים רבים התורמים בתחום זה.

== צילום באור הנראה (VW) מול צילום בתת-אדום קרוב (NIR) ==
כל מערכות זיהוי הקשתית הפרוסות דורשות תמונות של הקשתית כאשר היא מוארת באור תת-אדום קרוב (700–900 ננומטר) של הספקטרום האלקטרומגנטי. לרוב בני האדם בעולם יש "עיניים חומות כהות", הגן הדומיננטי של אוכלוסיית האדם. הטקסטורה שלו פחות גלויה באור הנראה אך מופיעה בפירוט עשיר בצילום בתת-אדום קרוב. שימוש בטווח תת-אדום קרוב מאפשר גם לחסום השתקפויות של אור המוחזר מהקרנית. כך רק אורכי הגל התת-אדום הקרוב חוזרים מהקשתית למצלמה. 

צבע העיניים נקבע בעיקר על ידי כמות המלנין "אומלנין" שנוצרת בקשתית על ידי המלנוציטים. שני סוגי מלנין עיקריים מיוצרים אומלנין (eumelanin), שצבעו שחור-חום, ופאומלנין (pheomelanin), שצבעו צהוב-אדום, האחרון סופג את אורכי הגל בתחום התת-אדום הקרוב. יחד עם זאת בגלים קצרים יותר בתחום הנראה לעין הם יכולים להניב דפוסים עשירים ומדויקים.

== עקרון הפעלה ==
IriScan מודל 2100
אלגוריתם לזיהוי קשתית יכול זהות עד 200 נקודות זיהוי כולל טבעות, חריצים ונקודות בתוך הקשתית. תחילה יש לכייל את המערכת לזיהוי הגבולות הפנימיים והחיצוניים של הקשתית בתמונה של העין. פעולות נוספות כוללות גילוי ואי הכללת עפעפיים, ריסים, והשתקפויות מחזירות אור שיכולים לעיתים קרובות להסתיר חלקים מהקשתית.

== קישורים חיצוניים ==

== הערות שוליים ==

*
קטגוריה:ביומטריה
קטגוריה:קשתית
Carbapenem-resistant enterobacteriaceae

Carbapenem-resistant enterobacteriaceae (בתרגום מילולי מאנגלית: חיידקים אנטריים עמידים לקרבפנם, בקיצור: CRE; מוכר גם בתור: Carbapenemase-producing enterobacteriaceae, בתרגום מילולי מאנגלית: חיידקים אנטריים מייצרי האנזים קרבפנמאז, בקיצור: CPE) הוא מונח שמתאר כל חיידקים ששייך למשפחת ה-Enterobacteriacea (מתגים חיידקים גראם-שליליים שמהווים חלק מן הפלורה הטבעית במעיים של בני האדם) שמפגינים עמידות כלפי אחת או יותר מהאנטיביוטיקות ששייכות לקבוצת הקרבפנם. החיידק יכול להרוג עד מחצית מהחולים שמפתחים אלח דם. ראש המרכז לבקרת מחלות ומניעתן התייחס ל-CRE כ"סיוט".

==הדבקה בבתי חולים==
התפרצויות החיידקים יכולות להיגרם בגלל ריכוז גבוה של מטופלים עם גורמי סיכון רבים להידבקות.
רוב הנדבקים בחיידקים אלו הם חולים שנדבקו בעת אשפוז במוסדות רפואיים. בידוד של חולים הנגועים בחיידק היא אחת האסטרטגיות למניעת הדבקה.

==בישראל==
* בבית החולים שיבא התגלה החיידק בצואתם של מספר פגים, משהתגלה הזיהום אלו הועברו לבידוד. בעקבות כך הצוות הרפואי הקשיח את משמעת הניקיון במקום וצוות של משרד הבריאות הגיע על מנת לבדוק את נסיבות ההדבקה.

==הערות שוליים==

קטגוריה:מיקרוביולוגיה
קטגוריה:חיידקים אמיתיים
קטגוריה:קרבפנמים
רפי אמזלג

רפי אמזלג (נולד ב-12 בספטמבר 1963) הוא שחקן ישראלי.

==ביוגרפיה==
במהלך השנים שיחק אמזלג במספר סרטים וסדרות טלוויזיה. בין השנים 2000-2005 שיחק בשלוש העונות של סדרת הדרמה "זינזאנה" בערוץ 2. ב-2001 לוהק לשחק בסרט "אודות המוניטין", בבימויו של יורם כסלו ובכיכובו של אסי דיין. בשנת 2003 שיחק בסרט הקולנוע "פגישה עיוורת". ב-2004 שיחק בסדרה "שלווה", וכן לוהק לשחק בסדרה "אשליות", שתיהן שודרו בערוץ 2. בשנת 2007 לוהק לשחק בסרט "דלת מול דלת". בשנת 2008 שיחק בסרטם של האחים שלומי ורונית אלקבץ, "שבעה". באותה שנה שיחק בסרט "רחמים".

בשנת 2009 גילם את דמותו של בן לולו בסרט הקולנוע "הבית בפינת הרחוב". באותה שנה שיחק בסרטו של חיים בוזגלו, "כבוד", בו גילם את דמותו של ססי מרציאנו ובשנת 2011 שב לגלם את אותו דמות בסדרה המבוססת על הסרט, "הכבוד של מרציאנו", ששודרה בערוץ 10. בשנת 2009 שיחק בסדרת הדרמה "לחיות מחדש", ששודרה בערוץ הראשון. ב-2011 לוהק לשחק בסרטו של מרקו כרמל, "אחותי היפה".

בשנת 2012 גילם את דמותו של שלום בסדרת הדרמה "שביתה". בשנת 2013 שיחק בסדרת הדרמה של הערוץ הראשון, "בית המשאלות". בשנת 2014 גילם את דמותו של ויסוצקי בסדרה "נויורק". בשנת 2016 השתתף בתוכנית הדוקו-ריאליטי "היחידה" בהוט 3.

הוא השתתף בהצגות הילדים "מסעות הנסיך הקטן" ו"מוכר החלומות".

==חיים אישיים==
אמזלג נשוי ואב לשתי בנות ובן.

==קישורים חיצוניים==

* 

קטגוריה:שחקני קולנוע וטלוויזיה ישראלים
קטגוריה:משתתפי היחידה (תוכנית טלוויזיה ישראלית)
קטגוריה:ישראלים שנולדו ב-1963
אגטה סמוקטונוביץ'

אגטה סמוקטונוביץ (בפולנית: Agata Smoktunowicz; נולדה ב-12 באוקטובר 1973) היא מתמטיקאית ממוצא פולני המכהנת כפרופסור למתמטיקה באוניברסיטת אדינבורו. מחקרה עוסק באלגברה לא-קומוטטיבית, ונסוב בעיקר סביב ממד גלפנד-קירילוב, חוגים ניליים, אלגברות גולוד-שפרביץ', וכן צמידים ומשוואת יאנג-בקסטר.

== השכלה ומסלול אקדמי ==
סמוקטונוביץ' סיימה לימודי תואר שני במתמטיקה באוניברסיטת ורשה בשנת 1997 וקיבלה דוקטורט במתמטיקה בשנת 1999 והביליטציה בשנת 2007 מן האקדמיה הפולנית למדעים.
לאחר משרות זמניות באוניברסיטת ייל ובאוניברסיטת קליפורניה בסן דייגו הצטרפה לאוניברסיטת אדינבורו בשנת 2005 וקודמה לדרגת פרופסור בשנת 2007.

=== פרסים והוקרה ===
סמוקטונוביץ' הוזמנה כמרצה בקונגרס הבינלאומי של המתמטיקאים שנערך בשנת 2006. באותה שנה זכתה בפרס וייטהד, המוענק מטעם האיגוד המתמטי של לונדון ובשנת 2008 זכתה בפרס מטעם האיגוד המתמטי האירופי.
בשנת 2009, זכתה בפרס על שם סר אדמונד ויטאקר (המוענק מטעם האיגוד המתמטי של אדינבורו) ונבחרה כחברת החברה המלכותית הסקוטית. ב-2012 צורפה כעמיתה של האגודה האמריקאית למתמטיקה.

== תוצאות מחקריות ==
=== תוצאות מרכזיות ===
* בניית חוג נילי כך שחוג הפולינומים מעליו איננו נילי, שהוותה דוגמה נגדית להשערה של שמשון עמיצור.
*בניית חוג פשוט ונילי, שהשיבה על שאלה של קפלנסקי, ג'ייקובסון ואחרים.
*בניית דוגמה לאלגברה נוצרת סופית ונילית מממד גלפנד-קירילוב 3 (עם Tom Lenagan). זו הייתה הדוגמה הנגדית הראשונה לבעיית קורוש מגידול תת-אקספוננציאלי.
*הוכחת השערת הפער של ארטין-סטפורד, לפיה לא קיימים תחומים נוצרים סופית מדורגים בעלי ממד גלפנד-קירילוב לא שלם בין 2 ל-3. למשפט זה משמעות רבה בעולם הגאומטריה הלא-קומוטטיבית.
*דוגמה לאלגברה נילית כך שחוג הפולינומים (בשישה משתנים מרכזיים) מעליה מכיל תת-אלגברה חופשית, שהפריכה השערה של Makar-Limanov.

=== עבודות נוספות ===
*בניית אלגברה מדורגת נוצרת סופית על ידי איברים מדרגה 1, מדורגת-נילית פרימיטיבית למחצה מעל שדה שרירותי, שפתרה שאלה של יפים זלמנוב ושל לאנס סמול.
*הוכחה שכל אידיאל פרימיטיבי בחוג הפולינומים מעל חוג נילי הוא הומוגני.
*אפיון אידיאלים ניליים של חוג טורי החזקות מעל חוג כללי (יחד עם Puczylowski).
*דוגמה לאלגברה נוצרת סופית ראשונית, מונומיאלית מגידול ריבועי שאיננה פרימיטיבית ואינה מקיימת זהות פולינומית (עם Uzi Vishne).
*הוכחה כי הרדיקל הנילי של אלגברה מדורגת הוא הומוגני.
*דוגמה לחוג נילפוטנטי מקומית כך שחוג הפולינומים הדיפרנציאלי מעליו איננו מדורג-נילי (ולכן איננו רדיקל ג'ייקובסון של עצמו), שפתרה שאלה של Shestakov (עבודה משותפת עם Michal Ziembowski).
*דוגמה לחוג לא נילי כך שחוג הפולינומים הדיפרנציאלי מעליה הוא ג'ייקובסון. זה עומד בניגוד מסוים למשפט של עמיצור, לפיו חוג הוא נילי אם חוג הפולינומים מעליו הוא ג'ייקובסון.
*דוגמה לחוג נילי שהחבורה הנלווית לו איננה מקיימת את זהות אנגל, שפתרה שאלה של יפים זלמנוב.

==לקריאה נוספת==
* Agata Smoktunowicz, European Women in Mathematics, retrieved 2014-12-31.

==קישורים חיצוניים==

קטגוריה:מתמטיקאים פולנים
קטגוריה:סגל אוניברסיטת אדינבורו
קטגוריה:עמיתי האגודה האמריקאית למתמטיקה
קטגוריה:זוכי פרס וייטהד
קטגוריה:בוגרי אוניברסיטת ורשה
קטגוריה:בוגרות אוניברסיטת ורשה
קטגוריה:פולניות שנולדו ב-1973
קטגוריה:פולנים שנולדו ב-1973
נומה שילה

נומה שילה (15 באוגוסט 1942 – 14 באוקטובר 2020) הייתה עיתונאית וסופרת ילדים, כלת פרס זאב לספרות ילדים ונוער לשנת 1997.

== ביוגרפיה ==
נומה שילה נולדה וגדלה בתל אביב. הוריה, אפרים ופרידל שימל, עלו מגרמניה בשנת 1934 והקימו את חנות בגדי הילדים והנשים "אֵיטם" ברחוב אלנבי בתל אביב. אחותה רותי אדלר היא מרצה במחלקה ללימודי המזרח התיכון באוניברסיטת קליפורניה בברקלי. שילה למדה בבית הספר מוריה בתל אביב ובגימנסיה גאולה. לאחר שירותה הצבאי למדה בסמינר הקיבוצים הוראה לחינוך גופני, ובתום לימודיה החלה לעבוד בתיאטרון בימות כמנהלת הפקות. כמו כן עסקה בתיאטרון בפרסום ויחסי ציבור ושימשה כעוזרת במאי לנסים אלוני בהפקת המחזה "נפוליאון חי או מת". בשנת 1976 החלה לעבוד בעיתון "ידיעות אחרונות" כעורכת מדור תגובות, אותו ערכה שנים רבות.

פרסמה ארבעה ספרי ילדים וזכתה בפרס זאב לספרות ילדים ונוער בשנת 1997. ספריה עוסקים בחוויות הילדות וההתבגרות של ארבע ילדות שונות שיוצאות – כל אחת בדרכה – למסע הרפתקאות, כשהקשר שלהן לטבע ולבעלי חיים עז ומלא חמלה.

שילה נפטרה ב-14 באוקטובר 2020 ממחלת הקורונה.

== ספריה ==
* ספורים שספרתי לפרנקו – או: הקציצה שלא נגמרת (כנרת 1993): קובץ ספורים קצרים על הקשר בין גבי, גיבורת הספר לבין כלבה האהוב פרנקו.
* עץ הג'ולים (עם עובד 1996): קובץ ספורים קצרים על הרפתקאותיה של אפי בתל אביב.
* המסע המופלא לכוכב אור (שילה 1998): סיפור מפגשה המרגש של דנה עם קאמי חברה מכוכב אחר ומסען המשותף לכוכב אור.
* המלאך שלי (שילה 2000): סיפור על מפגש בין תמי גבורת הספר למלאך השומר עליה. יחד הם יוצאים למסע הרפתקאות בכדור הארץ ובכוכב המלאכים.

==קישורים חיצוניים==
* 

== הערות שוליים ==

קטגוריה:עיתונאיות ישראליות
קטגוריה:עיתונאים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:בוגרי בית הספר מוריה (תל אביב)
קטגוריה:בוגרות גימנסיה גאולה
קטגוריה:בוגרי גימנסיה גאולה
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:אישים ממוצא יהודי-גרמני
קטגוריה:ישראלים שנולדו ב-1942
קטגוריה:ישראלים שנפטרו במגפת הקורונה
קטגוריה:ישראלים שנפטרו ב-2020
בובי מויניהן

רוברט לי מויניהן ג'וניור (באנגלית: .Robert Lee Moynihan, Jr; נולד ב-31 בינואר 1977), המוכר גם בשם הבמה בובי מוינהן, הוא שחקן, מדבב וקומיקאי אמריקאי. ידוע בעיקר בזכות תפקידו כחבר בפאנל התוכנית הקומית "סטרדיי נייט לייב" משנת 2008 ועד שנת 2017.

==ביוגרפיה==
נולד באיסטצ'סטר שבמדינת ניו יורק, לג'ולי ורוברט לי. סיים תואר ראשון בתיאטרון באוניברסיטת קונטיקט. בתחילת שנות ה-2000 הופיע בתפקידים קטנים במספר סרטים.

==קריירה==
בשנים 2006–2008 הופיע במגוון תפקידים בתוכנית הבידור "לייט נייט" של קונאן או'בריאן. החל מ-2008 מככב כחבר בפאנל התוכנית הקומית "סטרדיי נייט לייב". ב-2009 שיחק בסרט "צוות המסתורין" לצד דונלד גלובר.

כן הופיע במספר קליפים ופרסומות, ודיבב בסרטי האנימציה "בית ספר למפלצות" (2013), "הקול בראש" (2015), "החיים הסודיים של חיות המחמד" (2016), "שודדי הפיצוחים 2: טבעי להשתגע" (2017) ו"החיים הסודיים של חיות המחמד 2" (2019).

בשנת 2013 שיחק בסרט הטעות הגדולה.

מויניהן גם דיבב במספר סדרות אנימציה, כגון סיטקום האנימציה "Chozen" מ־2014 בו הוא גילם תפקיד ראשי, ובסדרת האנימציה "בא בדוב" מ־2015. 

כמו כן, דיבב בין השנים 2017 ל־2021 את דמותו של לואי דאק בסדרה של דיסני "סיפורים של ברווזים". 

בשנת 2017, שיחק בתפקיד הראשי בסדרה הדרמה הקומית "Me, Myself & I", ובאותה שנה השתתף בסרט "גונתר חייב למות", לצד ארנולד שוורצנגר, והחל לדבב בתפקיד הראשי בסדרת האנימציה "מלחמת הכוכבים: התנגדות", במשך שתי עונות עד 2020. בשנת 2019 דיבב בסדרת האתחול "איפה אפי?". 

בשנת 2021 שיחק בסרט "פלורה ויוליסס" המבוסס על ספר באותו שם משנת 2013 שכתבה קייט די-קמילו. בהמשך השנה דיבב את פול רוויר בסרט האנימציה הפארודי "אמריקה: הסרט" בשירות של נטפליקס. כעת הוא משחק את ג'יידן קוואפיס בסדרה "אדוני ראש העיר", ומדבב את תחש הנהרות לופי בסדרה בעלת אותו השם, אותה הוא יצר, ביים וכתב.

==קישורים חיצוניים==

* [http://snl.wikia.com/wiki/Bobby_Moynihan בובי מויניהן - הדמויות שגילם בסאטרדיי נייט לייב] 

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:מדבבים אמריקאים
קטגוריה:סאטרדיי נייט לייב
קטגוריה:בוגרי אוניברסיטת קונטיקט
קטגוריה:אמריקאים שנולדו ב-1977
K-431

K-431 (במקור K-31) הייתה צוללת גרעינית בצי הסובייטי אשר קרתה בה תאונה גרעינית ב-10 באוגוסט 1985 .בזמן תדלוק הצוללת בולדיווסטוק. בזמן התדלוק התרחש פיצוץ ובו נהרגו עשרה בני אדם ו-49 נפגעו מהקרינה הגרעינית. טיים מגזין הגדיר את התאונה כאחד מהאסונות הגרעיניים החמורים בעולם.

== אסון תדלוק הכור ==
K-431 הושלמה ב-1965 כיחידה K-31, צוללת מסדרת אקו 2 בעלת שני כורים גרעיניים, כל אחד מהם בעל יכולת יצור של 70 מגה-וואט אשר עושים שימוש ב-20% אורניום מועשר כדלק. ב-10 באוגוסט 1985 הצוללת תודלקה בבסיס הצי הסובייטי ליד ולדיווסטוק. לאחר התדלוק, הוחלף מכסה מיכל הכור. המכסה הונח לא נכון והיה צורך להרימו שוב כאשר מוטות הבקרה מחוברים.

כדי למנוע מהמכסה להתרומם יותר מדי - הייתה קורה ייעודית, אך הקורה לא הונחה נכון והמכסה עם מוטות הבקרה הורם גבוה מדי. בשעה 10:55 התרחש הפיצוץ, הפיצוץ הרס את המכונות, יצר חור בגוף הצוללת, והרס חלקית את צריף התדלוק. בעקבות הפיצוץ פרצה שרפה שכובתה לאחר 4 שעות.

לאחר מכן החלה הערכה לזיהום רדיואקטיבי. רוב הנשורת הרדיואקטיבית נפלה במרחק של בין חמישים למאה מטרים מהצוללת, אך ענן של גז רדיואקטיבי וחומר חלקיקי הגיע למרחק של שישה קילומטרים צפונית-מערבית לצוללת. הערכות ראשוניות של שחרור החומרים הרדיואקטיביים היו 74 בקרל (2 Mci) של גזים אצילים ו-185 בקרל (5 Mci) של תוצרי ביקוע גרעיני אחרים, אך רובם היו איזוטופים.

ככל הנראה, עשרה אנשי צוות נהרגו כתוצאה מהפיצוץ עצמו ולא מפגיעות הקשורות לקרינה. פגיעות קרינה אותרו אצל ארבעים ותשעה אנשים, כאשר עשרה מהם פיתחו תסמונת קרינה חריפה והם כללו בעיקר כבאים. מתוך 2,000 האנשים שהיו מעורבים בפעולות הניקיון, 290 מהם נחשפו לרמות גבוהות של קרינה.

הפסולת שנאספה בפעולות הניקיון אוחסנה באתרי הטמנה זמניים. בגלל הקצב המהיר של פירוק החומרים ופעולות הניקיון, חלק ממתקני הנמל חזרו לפעילות ארבעה ימים לאחר הפיצוץ. חודשיים לאחר התאונה ירדו רמות הקרינה במים, ו-5–7 חודשים לאחר התאונה רמות הקרינה נחשבו לתקינות בכל אזור הרציף. הצוללת הפגועה נגררה ל-Pavlovsk Bay ונקשרה שם.

== הערות שוליים ==

קטגוריה:ברית המועצות: תאונות גרעיניות
קטגוריה:אוניות מלחמה סובייטיות ורוסיות
קטגוריה:1985 בברית המועצות
קטגוריה:צוללות גרעיניות
קטגוריה:תאונות צוללות בצי הסובייטי
קטגוריה:צוללות הצי הסובייטי
וולפגנג פאול

וולפגנג פאול (10 באוגוסט 1913 - 7 בדצמבר 1993) היה פיזיקאי גרמני שפיתח את "מלכודת פאול", מלכודת היונים הראשונה שהומצאה. על המצאתו זו זכה בפרס נובל לפיזיקה לשנת 1989, אותו חלק עם נורמן רמזי והנס דמלט.

==ביוגרפיה==
וולפגנג פאול נולד בגרמניה ב-10 באוגוסט 1913. גדל והתחנך במינכן בה אביו כיהן כפרופסור לכימיה רפואית. את לימודיו האקדמאים החל באוניברסיטה הטכנית של מינכן, אך במהלכם עבר לאוניברסיטה הטכנית של ברלין בשנת 1934 ובה סיים את לימודי התואר הראשון בשנת 1937, תחת הנחייתו של הנס גייגר. את לימודיו לתארים מתקדמים החל באוניברסיטת קיל, ולאחר שגויס לשורות חיל האוויר הגרמני סיים את הדוקטורט שלו בשנת 1940 באוניברסיטה הטכנית של ברלין.

==קריירה אקדמית==
במשך מספר שנים שימש כמרצה באוניברסיטת גטינגן יחד עם הנס קופרמן. היה פרופסור לפיזיקה ניסויית באוניברסיטת בון בה עבד משנת 1952 עד 1993. לאורך שנתיים, משנת 1965 עד 1967 היה מנהלה של המחלקה לפיזיקה גרעינית ב-CERN.

==מידע נוסף==
בשנת 1957, פאול היה בין החותמים על "מניפסט גטניגן", מניפסט עליו חתמו 18 מדעני גרעין בולטים מגרמניה המערבית כנגד חימושו של צבא גרמניה המערבית בנשק גרעיני.

שני בניו, סטפן פאול ולורנץ פאול הם פרופסורים לפיזיקה אף הם המרצים באוניברסיטאות הגדולות בגרמניה.

==קישורים חיצוניים==

* 

* 
* 

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:פיזיקאים גרמנים
קטגוריה:זוכי פרס נובל לפיזיקה
קטגוריה:זוכי פרס נובל גרמנים
קטגוריה:סגל אוניברסיטת בון
קטגוריה:זוכי פרס לייבניץ
קטגוריה:גרמנים שנולדו ב-1913
קטגוריה:גרמנים שנפטרו ב-1993
הכל טום

הכל טום היא תוכנית אירוח בהנחיית טום באום, שהחלה את שידורה ב-2 באוגוסט 2015 בערוץ הילדים.
העונה השנייה ששודרה החל מ-3 ביולי 2016. העונה השלישית ששודרה החל מ-2 ביולי 2017.

==מקור התוכנית==
התוכנית מבוססת על התוכנית "הבנים והבנות". מדי פרק טום באום אירח שני מתמודדים מהתוכנית "הבנים והבנות" (בן ובת). טום ראיין את המתמודדים ושאל אותם שאלות על הפרק של הבנים והבנות ששודר באותו יום. הפרקים של הבנים והבנות שודרו בסמוך לתוכנית, כך שהתוכנית הייתה המשך וסיכום לפרק ששודר. התוכנית ממשיכה גם אחרי סיום העונה של הבנים והבנות. במקום מתמודדים טום מארח סלבריטאים ולפעמים גם אחים.
==פינות קבועות בתוכנית==

בתחילת כל פרק יש קטע קצר שבו מצולם טום באום כשהוא מדבר כל פעם על נושא אחר.
אחרי קטע זה יש פינה מתחלפת: לפעמים טום מציג סרטונים מהאינטרנט שהוא אהב (בעיקר סרטונים מצחיקים).
לפעמים טום מגיש במקום זה את הפינה משטרת האינסטגרם שבה מבקר תמונות של משתמשי אינסטגרם שהם עוקבים שלו.
אחרי זה, הוא מארח כל פעם סלבריטאי ומראיין אותו.
היו מספר מקרים שבהם טום אירח אחים במקום סלבריטאים. האחים התחרו ביחד כדי לזכות בפרסים. החוקים בתחרות אינם קבועים - טום קובע מי מנצח לפי איך שהוא רוצה.

מאז 2017 אדל בספלוב מגישה פינה יומית בתוכנית.

==קישורים חיצוניים==

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ הילדים: תוכניות וסדרות
K-56

K-56 הייתה צוללת גרעינית מפרויקט 675 (על פי קוד דיווח נאט"ו: צוללת מסדרת אקו 2) של הצי הסובייטי.

היא הוכנסה לשירות בצי האוקיינוס השקט.

== תאונת התנגשות ==
ב-13 ביוני 1973 השלימה הצוללת מבחני שיגור לטילי שיוט מסוג SS-N-3 Shaddock בים יפן והייתה בדרכה חזרה לנמל בליווי אוניית הטילים הסובייטית Vladivostok. על סיפון הצוללת היו 36 אורחים: קצינים, טכנאים אזרחיים מסנקט פטרבורג  וצוות מהצוללת האחות K-23, כולם שהו במדור השני בצוללת.

בשעה 01:00 בערך, צוות הניווט הבחין באמצעות המכ"ם במגע על פני המים כ-75 קילומטרים קדימה, אשר נע לעברם במהירות 9 קשר. מאחר שזה היה המגע היחיד והואיל ויעברו כמעט שעתיים עד שהצוללת והעצם יהיו קרובים אחד לשני, הקפטן לא היה מודאג.

המכ"ם של הצוללת עבד בעוצמה מלאה במשך כל היום לטובת טילי השיוט והיה זקוק לתחזוקה, מצב אשר דרש להעביר אותו "המתנה חמה". הקפטן נתן אישור לטפל במכ"ם והסתמך על תצפיות לזיהוי סכנות.

שעתיים מאוחר יותר, המכ"ם הופעל מחדש וזוהו מיד 4 עצמים. 3 דקות לאחר מכן, התצפיות זיהו את אורות הניווט של הספינות. הקפטן הורה על פעולת התחמקות, אך שתי דקות מאוחר יותר, ספינת המחקר Academician Berg ששטה במהירות 9 קשר, פגעה ב-K-56 ויצרה בה חור בגודל 4 מטרים במדור הראשון והשני.

הקצינים במדור השני סגרו את הדלתות האטומות למים במטרה למנוע את הצפת המדורים. כאשר מי הים הגיעו לסוללות, רבים מהקצינים והאזרחים במדור השני נהרגו מגז כלור.

22 המלחים במדור הראשון הצליחו להשתלט על ההצפה ושהו בכיס אוויר עד שהקפטן על עם הצוללת וייצב אותה על שרטון.

ביום למחרת, ספינות הצלה הרימו את הצוללת מהשרטון וגררו אותה לנמל.

ועדת החקירה קבעה כי ההתנגשות של Academician Berg עם K-56 הייתה "תאונת ניווט עם תוצאות חמורות".

== הרוגים ==
בתאונה נהרגו 27 אנשים: מומחה אזרחי, 16 קצינים, 5 נגדים ו-5 מלחים.

==קישורים חיצוניים==
* [http://www.simvolika.org/mars_108.htm תיאור האירוע]

קטגוריה:1973 בברית המועצות
קטגוריה:צוללות גרעיניות
קטגוריה:אוניות מלחמה סובייטיות ורוסיות
קטגוריה:תאונות צוללות בצי הסובייטי
קטגוריה:צוללות הצי הסובייטי
Where No Life Dwells

Where No Life Dwells (מאנגלית: במקום בו לא שוכנים חיים) הוא אלבום הבכורה של להקת הדת' מטאל השוודית אנלישד. האלבום יצא לאור במאי של שנת 2001.

==רשימת שירים==
כל השירים נכתבו והולחנו על ידי אנלישד.

==מבצעים==
אנלישד
* ג'וני הדלונד - שירה, גיטרה בס
* פרדריק לינדגרן - גיטרה
* תומאס אולסון - גיטרה
* אנדרס שולץ - תופים

==קישורים חיצוניים==

* [http://www.metal-archives.com/albums/Unleashed/Where_No_Life_Dwells/1318 האלבום באתר Encyclopaedia Metallum]
* [http://www.discogs.com/Unleashed-Where-No-Life-Dwells/release/1821772 הגרסה המחודשת של האלבום באתר Discogs]
* [https://web.archive.org/web/20160207042143/http://www.unleashed.se/odalheim/index.php/where-no-life-dwells האלבום באתר הרשמי של הלהקה]

==הערות שוליים==

קטגוריה:אלבומי בכורה מ-1991
קטגוריה:אלבומי אנלישד
Shadows in the Deep

Shadows in the Deep (מאנגלית: צללים במעמקים) הוא האלבום השני של להקת הדת' מטאל השוודית אנלישד. האלבום יצא לאור במאי של שנת 1992.

==רשימת שירים==
כל השירים נכתבו והולחנו על ידי אנלישד, למעט שיר 5.

==מבצעים==
אנלישד
* ג'וני הדלונד - שירה, גיטרה בס
* פרדריק לינדגרן - גיטרה
* תומאס אולסון - גיטרה
* אנדרס שולץ - תופים

==קישורים חיצוניים==

* [http://www.metal-archives.com/albums/Unleashed/Shadows_in_the_Deep/1321 האלבום באתר Encyclopaedia Metallum]
* [https://web.archive.org/web/20160207042123/http://www.unleashed.se/odalheim/index.php/shadows-in-the-deep האלבום באתר הרשמי של הלהקה]

==הערות שוליים==

קטגוריה:אלבומי אנלישד
נייקי מאג

נעלי נייקי מאג
נייקי מאג (באנגלית: Nike Mag) הם דגם נעליים במהדורה מוגבלת שנוצרו בשנת 2011 על ידי חברת נייקי. דגם הנעליים זה הוא העתק של אלו שנעל מרטי מק'פליי, גיבור סרט הקולנוע "בחזרה לעתיד 2".

==סקירה כללית==
"בחזרה לעתיד", הסרט הראשון בטרילוגית הסרטים המפורסמת, היה הצלחה קופתית. בשנת 1989, מעצב חברת נייקי טינקר הטפילד התבקש ליצור נעל עבור הפרק השני של הסדרה, שחלקו מתרחש בשנת 2015. לנעליים היו תכונות מיוחדות, כגון פנלים מאירים ושרוכים הקושרים את עצמם.

כ-15 שנה מאוחר יותר, עצומה מקוונת שדרשה את חזרתן של הנעליים משכה את תשומת הלב של טינקר הטפילד. בעזרתה של מפתחת הנעליים טיפאני בירס, הם התחילו לבנות זוג נעליי נייקי מאג. הם עבדו על הנעליים במשך כ-6 שנים, במהלכן נאלצו להתחיל מחדש את עבודתם שלוש פעמים. אחרי אלפי שעות עבודה, היו סוף סוף ברשותם זוג נעליים שהם העתק מדויק של זוג נעליי הנייקי מאג משנת 1989 אותן נעל מרטי מקפליי. הנעליים כוללות אלקטרולומינסנציה על צידן החיצוני של הסוליות, חומרי גלם של טכנולוגיית חלל, וסוללה פנימית נטענת המחזיקה למשך כ-3,000 שעות. היה זה זוג הנעליים הנטענות מחדש הראשון של חברת נייקי. "שרוכי כוח", מאפיין בולט של הנעל בסרט, אינן קיימות בנעליים אלו. חברת נייקי הצהירה באופן רשמי כי נעליי נייקי מאג לא נועדו לנעילה במהלך ביצוע פעילות כלשהי, וכי יש לנעול אותן למטרות בידור או פנאי.

כמות מוגבלת של 1,500 זוגות היו במכירה פומבית ב-eBay ב-8 בספטמבר 2011, כאשר הרווחים יועדו לתרומה לקרן מחקר של מחלת פרקינסון על שם מייקל ג'יי פוקס (כוכב סדרת סרטי "בחזרה לעתיד", הלוקה במחלה זו). הנעליים נמכרו במכירות מקוונות בטווח מחירים של בין 2,300 דולר ועד ל-9,959 דולר. עשרה זוגות נוספים, ארוזים בקופסאות תצוגה מפוארות, נמכרו באופן בלעדי על ידי נייקי בשידור חי במכירות פומביות ברחבי העולם, כך שבסך הכול נמכרו 1,510 זוגות של נעליים מדגם זה.

סכום של 4.7 מיליון דולר גויס מהמכירות הפומביות באינטרנט. סרגיי ברין, ממייסדי גוגל, יחד עם אשתו אן ווג'יסקי, הצהירו כי על כל דולר שיגויס מהמכירות הפומביות עד לסוף שנת 2011 - הם יתרמו דולר נוסף בעצמם, עד לסכום של 5 מיליון דולר. בכך, ההכנסה הכוללת מהמכירות פומביות באינטרנט הגיעה לסכום כולל של 9.4 מיליון דולר.

גרסה חדשה של הנעליים, הכוללת שרוכים הקושרים את עצמם, נמצאת בפיתוח, וחברת נייקי הביעה אופטימיות בנוגע לסיכויים כי אלו יופצו במהלך שנת 2015 (השנה בה ביקרו גיבורי הסרט "בחזרה לעתיד 2") מה שלא התרחש בסופו של דבר.

==ראו גם==
* הוברבורד

==קישורים חיצוניים==

* [http://hscott.net/shoes פרויקט חובבני ליצירת נעלי ניקי מאג עם שרוכים שנקשרים מעצמם]
* [https://web.archive.org/web/20120203154522/http://aucmarket.com/product/2011NikeMagLimitedEdition.php סטטיסטיקת מכירות של נעלי נייקי מאג]
* 

==הערות שוליים==

קטגוריה:בחזרה לעתיד
קטגוריה:הנעלה
קטגוריה:נייקי
Across the Open Sea

Across the Open Sea (בעברית: ברחבי הים הפתוח) הוא האלבום השלישי של להקת הדת' מטאל השוודית אנלישד. האלבום יצא לאור באוקטובר של שנת 1993.

==רשימת שירים==
כל השירים נכתבו והולחנו על ידי אנלישד, למעט שיר 10.

==מבצעים==
אנלישד
* ג'וני הדלונד - שירה, גיטרה בס
* פרדריק לינדגרן - גיטרה
* תומאס אולסון - גיטרה
* אנדרס שולץ - תופים

==קישורים חיצוניים==

* [http://www.metal-archives.com/albums/Unleashed/Across_the_Open_Sea/1322 האלבום באתר Encyclopaedia Metallum]
* [https://web.archive.org/web/20160207042025/http://www.unleashed.se/odalheim/index.php/across-the-open-sea האלבום באתר הרשמי של הלהקה]

==הערות שוליים==

קטגוריה:אלבומי אנלישד